Нобэ
♦Боксым и дунейпсо махуэщ
♦Урысей кином и махуэщ. 1919 гъэм совет Урысейм и Правительствэм унафэ къыдигъэкIащ къэралым кином пыщIауэ щыIэ IуэхущIапIэ псори цIыхубэм ейуэ къэлъытэным теухуауэ.
♦Молдовэ Республикэм и щхьэхуитыныгъэм и махуэщ. 1991 гъэм къащтащ ар къэрал щхьэхуэ зэрыхъуам теухуа Декларацэр.
♦1760 гъэм Урысейм и пащтыхь гуащэ Елизаветэ къэрал къулыкъущIэхэм Iулъхьэ къыIахыныр яхуэзымыдэ унафэ къыдигъэкIащ.
♦1908 гъэм Бельгием къыщызэрагъэпэщащ «Андерлехт» футбол клубыр.
♦1911 гъэм Урысейм къыщызэрагъэпэщащ «ЦСКА» футбол клубыр.
♦1922 гъэм Москва къыщыдэкIащ «Крокодил» журналым и япэ номерыр.
♦1940 гъэм къапщытащ щхъуэкIэплъыкIэу къэзыгъэлъагъуэ телевизорым и зэфIэкIыр, абы цIыхухэр еплъыфу Iуэхур зэтеухуэнымкIэ щыIэ хэкIыпIэхэр зэпалъытащ.
♦1946 гъэм Прагэ къыщызэрагъэпэщащ Студентхэм я дунейпсо зэгухьэныгъэр.
♦1955 гъэм Инджылызым дунейм къыщытехьащ рекордхэр зратхэ япэ тхылъыр, Гиннесс и тхылъкIэ зэджэр.
♦1959 гъэм СССР-м къыщыдэкIащ курыт школхэр фIы дыдэу къэзыухахэр медалхэмкIэ гъэпэжэным теухуа унафэ.
♦1966 гъэм дуней хъурейр къызэхикIухьын мурад иIэу, «Джипси Мот IV» и кхъухьым и закъуэу ису тенджызым техьащ Инджылызым щыщ зыплъыхьакIуэ Чистер Френсис. 1967 гъэм накъыгъэм и кIэм, мазибгъукIэ гъуэгу тетауэ, и хъуэпсапIэри зригъэхъулIауэ ар къесылIэжауэ щытащ Плимут къалэм и кхъухь тедзапIэм.
♦2000 гъэм Москва и Останкинэ телечэщанэм мафIэсышхуэ къыщыхъуащ. Зы жэщ-махуэкIэ яхуэгъэункIыфIыфауэ аращ унэм хэщIыныгъэшхуэ езыта мафIэр. Чэщанэр зэгъэпэщыжын щаухар 2004 гъэм и кIэухырщ.
♦2005 гъэм Къэзан къалэм метро къыщызэIуахащ. Ар ирагъэхьэлIат Тэтэрстаным и щыхьэрыр илъэс мин щрикъу махуэшхуэр гъэлъэпIэным.
♦1871 гъэм къалъхуащ США-м щыщ тхакIуэшхуэ, жылагъуэ лэжьакIуэ Драйзер Теодор.
♦1896 гъэм къалъхуащ совет актрисэ, СССР-м и цIыхубэ артисткэ Раневская Фаинэ.
♦1903 гъэм къалъхуащ совет режиссёр, театр лэжьакIуэ, СССР-м и цIыхубэ артисткэ Сац Наталье.
♦1908 гъэм къалъхуащ США-м и 36-нэ президент Джонсон Линдон.
♦1929 гъэм къалъхуащ лыжэкIэ къызэдэжэн спорт лIэужьыгъуэмкIэ цIэрыIуэ хъуа, тхуэнейрэ дунейпсо чемпионатым щытекIуа, 1956 гъэм Италием щекIуэкIа Олимпиадэм дыщэ медалыр къыщызыхьа Барановэ (Козыревэ) Любовь.
♦1930 гъэм къалъхуащ совет актёр, режиссёр, СССР-м и цIыхубэ артист Андреев Владимир.
♦1933 гъэм къалъхуащ тхакIуэ, КъБКъУ-м и доценту щыта Бозий Людин.
♦1940 гъэм къалъхуащ тхакIуэ, УФ-мрэ КъШР-мрэ щэнхабзэмкIэ щIыхь зиIэ я лэжьакIуэ, АР-м щIыхь зиIэ и журналист Къантемыр Тыркубий.
♦1941 гъэм къалъхуащ урысей, украин актёр, СССР-мрэ Украинэмрэ я цIыхубэ артист Ступкэ Богдан.
♦1958 гъэм къалъхуащ урысей космонавт, СССР-ми УФ-ми я ЛIыхъужь Крикалёв Сергей.
♦1958 гъэм къалъхуащ жылагъуэ лэжьакIуэ, Абхъазым и ЛIыхъужь Килбэ Мухьэмэд.

Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 30 - 31-рэ, жэщым градус 18 - 20 щыхъунущ.
Зыгъэхьэзырар ЖЬЭКIЭМЫХЪУ Маринэщ.
